ઇન્કમ ટેક્ષ વિભાગના અધિકારીઓએ શુક્રવારે આંધ્ર પ્રદેશના શાસક તેલગુ દેશમ પાર્ટીના નેતા અને ઉદ્યોગપતિ રમેશ અને તેમના નજીકના સંબંધીઓના ઘર, ઓફિસ તેમજ અન્ય સ્થળો પર દરોડા પાડ્યા છે. સમાચાર એજન્સીના જણાવ્યા મુજબ આવકવેરા વિભાગ રિતવિક પ્રોજેક્ટ્સ પ્રા.લિ.માં રમેશના ભાગીદારોને પણ શોધી રહ્યું છે. રમેશ રિતવિક પ્રોજેક્ટ્સના પ્રમોટર છે. આઇટી અધિકારીઓએ તેમના ભાઇ રાજેશના નિવાસસ્થાન પર પણ દરોડા પાડ્યા હતા.